b'\n_START_ARTICLE_\nD\xc5\xbeebel Barkal\n_START_SECTION_\nZgodovina\n_START_PARAGRAPH_\nOkoli leta 1450 pr. n. \xc5\xa1t. je faraon Tutmoz III. raz\xc5\xa1iril svoje kraljestvo proti jugu in dolo\xc4\x8dil D\xc5\xbeebel Barkal za njegovo ju\xc5\xbeno mejo. Od tam se je odpravil na vojni pohod proti Napati, ki je tristo let kasneje postala glavno mesto neodvisnega Kraljestva Ku\xc5\xa1. Nubijski faraon Pije  iz Petindvajsete egip\xc4\x8danske  dinastije je zelo pove\xc4\x8dal Amonov tempelj pod D\xc5\xbeebel Barkalom, zgrajen v Novem kraljestvu,  in v 20. letu svojega vladanja postavil svojo stelo zmage.\n_START_SECTION_\nRu\xc5\xa1evine\n_START_PARAGRAPH_\nV ru\xc5\xa1evinah pod D\xc5\xbeebel Barkalom je najmanj trinajst templjev in tri pala\xc4\x8de, ki so jih evropski raziskovalci prvi\xc4\x8d opisali v 20. letih 19. stoletja. Leta 1862 je egiptovski \xc4\x8dastnik odkril pet napisov iz tretjega vmesnega obdobja Egipta in jih poslal v Kairo. Prave znanstvene raziskave so se za\xc4\x8dele \xc5\xa1ele leta 1916 pod pokroviteljstvom Harvardske univerze in Muzeja lepih umetnosti v Bostonu in vodstvom Georgea Reisnerja. V 70. letih 20. stoletja je raziskave nadaljevala ekipa znanstvenikov iz rimske univerze La Sapienza pod vodstvom Sergia Donadonija, kateri se je v 80. letih pridru\xc5\xbeila skupina raziskovalcev iz Bostonskega muzeja pod vodstvom Timothyja  Kendalla. Velike templje, kot je Amonov, ima lokalno prebivalstvo \xc5\xa1e vedno za svete.'